sagorsarker/bangla-wikipedia huggingface dataset:
প্রাথমিক বিদ্যালয়

প্রাথমিক বিদ্যালয় (প্রাইমারী স্কুল বা এলিমেন্টারি স্কুল নামেও পরিচিত) হল একটি বিদ্যালয়, যেখানে পাঁচ থেকে বার বছর বয়সের শিশুরা প্রাথমিক শিক্ষা অর্জন করে। শিশুরা প্রাক প্রাথমিক বিদ্যালয়ে (প্রি স্কুল) শিক্ষা গ্রহণ করে প্রাথমিক বিদ্যালয়ে শিক্ষা গ্রহণের জন্য আসে এবং প্রাথমিক শিক্ষা গ্রহণের পর মাধ্যমিক বিদ্যালয়ের জন্য উপযুক্ত হয়। কিছু দেশে প্রাথমিক শিক্ষা ও মাধ্যমিক শিক্ষা মিলে ইন্টারমিডিয়েট পর্যায়ের মিডল স্কুল বিদ্যমান। 
পৃথিবীর অধিকাংশ অঞ্চলে প্রাথমিক শিক্ষা আবশ্যকীয় শিক্ষার প্রথম ধাপ এবং এটি সাধারণত বেতন ফি মুক্ত শিক্ষা, কিন্তু ব্যক্তি বা সংস্থা মালিকানাধীন স্বাধীন বিদ্যালয় সমূহে ফি প্রদান করতে হয়।
মোহাম্মদ রশিদ মাজাহেরী

মোহাম্মদ রশিদ মাজাহেরী (; জন্ম: ১৮ মে ১৯৮৯) হলেন একজন ইরানী পেশাদার ফুটবলার, যিনি ফার্সি গালফ প্রো লীগের ইরানি ক্লাব জোব আহান এবং ইরান জাতীয় দলের হয়ে একজন গোলরক্ষক হিসেবে খেলেন।
ফক্স স্পোর্টস এশিয়া তাকে ২০১৮ এএফসি চ্যাম্পিয়ন্স লীগের ১৬ দলের পর্বের শীর্ষ ৫ খেলোয়াড়ের মধ্যে একজন হিসেবে উল্লেখ করে।
ভাইজান এলো রে

ভাইজান এলো রে হচ্ছে ২০১৮ সালে মুক্তিপ্রাপ্ত একটি ভারতীয় বাংলা ভাষার হাস্যরসাত্মক-মারপিট প্রণয়ধর্মী চলচ্চিত্র। চলচ্চিত্রটি পরিচালনা করেছেন জয়দীপ মুখোপাধ্যায় এবং এসকে মুভিজের ব্যানারে প্রযোজনা করেছেন অশোক ধানুকা ও হিমাংশু ধনুকা। চলচ্চিত্রটিতে প্রধান চরিত্রে অভিনয় করেছেন বাংলাদেশের শাকিব খান, টলিউডের শ্রাবন্তী চট্টোপাধ্যায় ও পায়েল সরকার। এছাড়াও পার্শ্বচরিত্রে বিভিন্ন গুরুত্বপূর্ণ ভূমিকায় অভিনয় করেছেন রজতাভ দত্ত, মুনিরা মিঠু এবং দীপা খন্দকার ছাড়াও আরো অনেকে। চলচ্চিত্রটি বাংলাদেশে হিট হয়। চলচ্চিত্রটির শুটিং পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে।
২০১৮ সালের ২১ ফেব্রুয়ারি ভারতের কলকাতায় "ভাইজান এলো রে" চলচ্চিত্রের মহরত অনুষ্ঠিত হয়। এরপর, একই বছরের ৩ মার্চ এ চলচ্চিত্রের আনুষ্ঠানিক চিত্রগ্রহণ শুরু হয়।
২০১৮ সালের ফেব্রুয়ারির প্রথম সপ্তাহে চলচ্চিত্রের আজানের বোন চরিত্রে অরুণিমা ভূমিকায় অভিনয়ের জন্য চুক্তিবদ্ধ হন বাংলাদেশের দীপা খন্দকার।
ভাইজান এলো রে চলচ্চিত্রটির লিখেছেন দোলন মৈনাক। চলচ্চিত্রটির প্রথম গান "বেবী জান" গানটিতে দ্বৈত কণ্ঠে গেয়েছেন নাকাশ আজিজ এবং অন্তরা মিত্র। ভারতীয় বিখ্যাত প্রযোজনা সংস্থা এসকে মুভিজের ইউটিউব চ্যানেল ২০১৮ সালের ১২ মে তারিখে মুক্তি দেওয়া হয়।
Notes
২০১৮ সালের ৯ মে এসকে মুভিজের অফিসিয়াল ফেইসবুক পেইজে চলচ্চিত্রটির ফার্স্ট লুক পোস্টার প্রকাশ করা হয়। এরপর, ১৯ মে এসকে মুভিজের ইউটিউব চ্যানেলে চলচ্চিত্রটির ট্রেইলার অবমুক্ত করা হয়।
২০১৮ সালের ১৫ জুুন "ভাইজান এলো রে" ৭৫টি প্রেক্ষাগৃহে মুক্তি পায় এবং একই বছরের ২৭ জুলাই বাংলাদেশে একযোগে ১০৯টি প্রেক্ষাগ্রহে মুুুুক্তি পায়।
দ্য টাইমস অব ইন্ডিয়া চলচ্চিত্রটিকে ৫ এর মধ্যে ২.৫ সমালোচক রেটিং দেয়।
"ভাইজান এলো রে" মুক্তির প্রথম ছয়দিনে ১.০৯ কোটি আয় করে।
বিক্ষিপ্ত উদ্বাসন

যখন কোনও জাতি বা জনগোষ্ঠী তাদের স্বদেশভূমি থেকে বিশ্বের অন্যত্র বিভিন্ন স্থানে ছড়িয়ে পড়ে, তখন সেই ব্যাপারটিকে বিক্ষিপ্ত উদ্বাসন () বলা হয়।সাধারণত বিক্ষিপ্ত উদ্বাসন পরিভাষাটি দ্বারা কোন জনগোষ্ঠীর তাদের স্বভূমি থেকে অনৈচ্ছিকভাবে ছড়িয়ে পড়াকে বোঝানো হয়। যেসব জাতি বা সম্প্রদায় বিক্ষিপ্ত উদ্বাসন সম্পাদন করে, তাদেরকে বিক্ষিপ্ত উদ্বাস্তু জাতি বা বিক্ষিপ্ত উদ্বাস্তু সম্প্রদায় বলা হয়। প্রাচীনকালে যিহুদীয়া থেকে ইহুদিদের ছড়িয়ে পড়া এবং কনস্টান্টিনোপল (বর্তমান ইস্তাম্বুল) থেকে গ্রিকদের পালিয়ে যাওয়া এর উল্লেখযোগ্য উদাহরণ। অন্যান্য উদাহরণের মধ্যে রয়েছে আফ্রিকা থেকে আটলান্টিক মহাসাগরান্তর দাস বাণিজ্য, কুলি বাণিজ্যের সময় দক্ষিণ চীন এবং ভারতীয়দের বিক্ষিপ্ত উদ্বাসন, আইরিশ দুর্ভিক্ষের সময় আইরিশ জাতির বিক্ষিপ্ত উদ্বাসন, ফিলিস্তিনি বিক্ষিপ্ত উদ্বাসন, সারকেশীয়দের নির্বাসন, ইংল্যান্ডে নরমান বিজয়ের পর অ্যাংলো-স্যাক্সন যোদ্ধা ও তাদের পরিবারের দেশান্তর ইত্যাদি।
ইংরেজি "ডায়াস্পোরা" (Diaspora) পরিভাষাটি দিয়ে বিক্ষিপ্ত উদ্বাসনের ঘটনা এবং বিক্ষিপ্ত উদ্বাস্তু জাতি উভয়কেই বোঝানো হয়ে থাকে।
সম্প্রতি, বিদ্বজ্জনগণ বিভিন্ন রকম বিক্ষিপ্ত উদ্বাসনের মধ্যে শ্রেণিবিভাগ করেছেন। বিক্ষিপ্ত উদ্বাসনের কারণ, যেমন সাম্রাজ্যবাদ, বাণিজ্য বা শ্রমিক অভিপ্রয়াণের ভিত্তিতে, বা বিক্ষিপ্ত উদ্বাস্তু সম্প্রদায়ের মধ্যকার সামাজিক সংসক্তি ও পূর্বপুরুষের ভূমির সাথে তাদের বন্ধনের উপর ভিত্তি করে এই শ্রেণিবিভাগগুলো করা হয়। কিছু কিছু বিক্ষিপ্ত উদ্বাস্তু সম্প্রদায় তাদের স্বভূমির সাথে শক্তিশালী রাজনৈতিক বন্ধন বজায় রাখে। বিক্ষিপ্ত উদ্বাস্তু সম্প্রদায়ের অন্যান্য বৈশিষ্ট্যগুলোর মধ্যে আছে স্বভূমিতে প্রত্যাবর্তনের অভিলাষ, অন্যান্য সমজাতীয় সম্প্রদায়ের সাথে সম্পর্ক, এবং আশ্রয়দাতা দেশের সাথে পূর্ণাঙ্গভাবে একীভূত না হওয়া।
বিক্ষিপ্ত উদ্বাসন কথাটি "Diaspora"-র বাংলা পরিভাষা। "Diaspora" শব্দটি এসেছে গ্রীক শব্দ διασπείρω ("diaspeirō") থেকে, যার অর্থ "আমি বিক্ষিপ্ত হই" বা "আমি ছড়িয়ে পড়ি"। প্রাচীন গ্রীসে διασπορά ("diaspora") শব্দটির অর্থ ছিল "বিক্ষিপ্ত হওয়া", আর এর দ্বারা সমাজের শীর্ষস্থানীয় নাগরিকদের বোঝানো হত যারা উপনিবেশীকরণের উদ্দেশ্যে বা কোন অঞ্চলকে সাম্রাজ্যের অঙ্গীভূতকরণের উদ্দেশ্যে নতুন স্থানে এসেছেন। প্রাচীন যুগের বিক্ষিপ্ত উদ্বাসনের একটি উদাহরণ হচ্ছে স্পার্টানদের শাসনে মেসেনীয়দের শতাব্দীব্যাপী নির্বাসন যা থুসিডাইডসের গ্রন্থ "পেলপনেশিয়ান যুদ্ধের ইতিহাস" গ্রন্থে বর্ণিত হয়েছে।
শব্দটির উৎপত্তিগত অর্থ থেকে বর্তমান অর্থে বিকাশ শুরু হয় যখন হিব্রু বাইবেলকে গ্রীক ভাষায় অনুবাদ করা হয়; এক্ষেত্রে সেপটুয়াজিন্ট (গ্রীক ভাষায় অনুদিত হিব্রু বাইবেল) এর যেসব স্থানে "diaspora" শব্দের প্রথম উল্লেখ পাওয়া যায় সেগুলো হচ্ছে:
এবং
রবার্ট মন্টগামারি (অভিনেতা)

রবার্ট মন্টগামারি (, ; জন্ম: হেনরি মন্টগামারি জুনিয়র, ২১ মে ১৯০৪ - ২৭ সেপ্টেম্বর ১৯৮১) একজন মার্কিন অভিনেতা, পরিচালক ও প্রযোজক ছিলেন। তিনি মঞ্চে তার অভিনয় জীবন শুরু করেন এবং সেখান থেকে মেট্রো-গোল্ডউইন-মেয়ার তাকে চুক্তিবদ্ধ করে। শুরুতে তিনি হাস্যরসাত্মক চরিত্রে অভিনয় করতেন, কিন্তু অচিরেই তিনি প্রমাণ করেন যে তিনি নাট্যধর্মী চরিত্রে অভিনয়েও সক্ষম। তিনি বিভিন্ন ধরনের চরিত্রে অভিনয় করেছেন, তন্মধ্যে রয়েছে "দ্য বিগ হাউজ" (১৯৩০)-এ দুর্বল-চিত্তের কয়েদি, "নাইট মাস্ট ফল" (১৯৩৭)-এ আইরিশ হাতের কাজে পটু ব্যক্তি এবং "হিয়ার কামস মিস্টার জর্ডান" (১৯৪১)-এ ভুলক্রমে স্বর্গে পাঠানো মুষ্টিযোদ্ধা। শেষোক্ত দুটি চলচ্চিত্রে অভিনয়ের জন্য তিনি দুইবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
দ্বিতীয় বিশ্বযুদ্ধের সময় তিনি ডানকার্ক থেকে সেনা প্রত্যাহার পর্যন্ত ফ্রান্সে অ্যাম্বুলেন্স চালাতেন। ১৯৪১ সালের ৮ই ডিসেম্বর মার্কিন যুক্তরাষ্ট্র যুদ্ধে প্রবেশের পর তিনি নৌবাহিনীতে তালিকাভুক্ত হন এবং নরমান্ডি আক্রমণে উপস্থিত ছিলেন। যুদ্ধের পর তিনি হলিউডে ফিরে যান এবং চলচ্চিত্র ও টেলিভিশনে অভিনয় করেন। তিনি ১৯৩৫ থেকে ১৯৩৮ এবং ১৯৪৬-১৯৪৭ সালে দুই মেয়াদে স্ক্রিন অ্যাক্টরস গিল্ডের সভাপতি ছিলেন। অভিনেত্রী এলিজাবেথ মন্টগামারি তার কন্যা।
হেনরি মন্টগামারি জুনিয়র ১৯০৪ সালের ২১শে মে নিউ ইয়র্কের ফিশকিল ল্যান্ডিংয়ে জন্মগ্রহণ করেন। তার পিতা হেনরি মন্টগামারি সিনিয়র ও মাতা ম্যারি উইড মন্টগামারি (প্রদত্ত নাম: বার্নি)।
কালিম্পং বিধানসভা কেন্দ্র

কালিম্পং (বিধানসভা কেন্দ্র) ভারতের পশ্চিমবঙ্গ রাজ্যের কালিম্পং জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ২২ নং কালিম্পং বিধানসভা কেন্দ্রটি কালিম্পং পৌরসভা, কালিম্পং-১ সিডি ব্লক এবং কালিম্পং-২ সমষ্টি উন্নয়ন ব্লক এবং গরুবাথান সমষ্টি উন্নয়ন ব্লক এর অন্তর্গত।
কালিম্পং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬ জিজেএম এর সরিতা রায় তার নিকটতম প্রতিদ্বন্দ্বী জেএপি এর হরকা বাহাদুর ছেত্রীকে পরাজিত করেন।
পশ্চিমবঙ্গ বিধানসভা নির্বাচন, ২০১১ জি.জে.এম এর হরকা বাহাদুর ছেত্রী তার নিকটতম প্রতিদ্বন্দ্বী জিএনএলএফের প্রকাশ দাহালকে পরাজিত করেন।
২০০৬, ২০০১ এবং ১৯৯৬ সালে রাজ্য বিধানসভা নির্বাচন, জিএনএলএফের গৌলান লেপচা কালিম্পং আসন থেকে জয়ী হয়, তার নিকটতম প্রতিদ্বন্দ্বী নির্দল/এবিজিএলকে নর্ডেন লামা, পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দলের নিমা তশরিং মোক্তান সিপিআই-এর মোহন সিং রাইকে পরাজিত করেন। ১৯৮৭ সালে সিপিআইয়ের মোহন সিং রাই কংগ্রেসের তাসী তশরিং লেপচাকে পরাজিত করেন। ১৯৮২ সালে, নির্দলের রেনু লীনা সুব্বা, (নির্দল/এবিজিএল)এর বদ্রীনারায়ণ প্রধানকে পরাজিত করেন এবং ১৯৭৭ সালে গজেন্দ্র গুরুংকে পরাজিত করেন।
১৯৭২ সালে কংগ্রেসের গজেন্দ্র গুরুং জয়ী হন। ১৯৭১ সালে আইজিএল-এর মদন কুমার সুব্বা জয়ী হন। ১৯৬৯ সালে আইজিএল এর পি.এল. সুব্বা জয়ী হন। ১৯৬৭ সালে কংগ্রেসের কে.বি. গুরুং জয়ী হন। ১৯৬২ সালে আইজিএল এর লক্ষ্মী রঞ্জন জোশী জয়ী হন। ১৯৫৭ সালে নির্দলের নর বাহাদুর গুরুং জয়ী হন। স্বাধীন ভারতের প্রথম নির্বাচনী ১৯৫১ সালে সিপিআই-এর ললিত বাহাদুর খর্গ জয়ী হন।
শিরডি বিমানবন্দর

শিরডি বিমানবন্দর (আইএটিএ: এসএজি, আইসিএও: ভিএএসডি) ভারতের মহারাষ্ট্র রাজ্যের শিরডি থেকে ১৪ কিলোমিটার দক্ষিণ-পশ্চিমে কাকাডি গ্রামে অবস্থিত। ৪০০ হেক্টর জমির উপর গড়ে ওঠা বিমানবন্দরটি মহারাষ্ট্র এয়ারপোর্ট ডেভেলপমেন্ট কোম্পানির (এমএডিসি) মালিকানাধীন এবং ১ অক্টোবর ২০১৭ সালে রাষ্ট্রপতি রামনাথ কোবিন্দ বিমানবন্দরটি উদ্বোধন করেন। বিমানবন্দরটির "যোগাযোগ ন্যাভিগেশন নজরদারি" (সিএনএস) এবং "এয়ার ট্রাফিক কন্ট্রোল" (এটিসি) ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হবে। 
৩৪০ কোটি টাকা খরচে বিমানবন্দর প্রকল্পটি হল রাজ্য সরকারের শিরডিতে ধর্মীয় পর্যটন, সাই বাবা মন্দির, ভারতে সবচেয়ে সম্মানিত আধ্যাত্মিক গুরু জন্য পরিচয় বাড়ানোর প্রচেষ্টার অংশ। প্রায় ৮০,০০০ জন ভক্ত প্রতিদিন মন্দিরে যান এবং সপ্তাহে ছুটির দিন ও উত্সবের সময় ভক্তের সংখ্যা ৫ লাখেরও বেশি হয়। এই তীর্থযাত্রীদের রাস্তা, সাইনগর শিরডি রেলওয়ে স্টেশন এবং শিরডি থেকে ১২৫ কিলোমিটার দূরে ঔরঙ্গাবাদ বিমানবন্দর দিয়ে শিরডিতে প্রবেশ করে।
২২ ডিসেম্বর ২০০৯ সালে আহম্মনগর জেলা প্রশাসন কর্তৃক আনুষ্ঠানিকভাবে বিমানবন্দর প্রকল্পের জন্য জমি অধিগ্রহণ করে। রানওয়েটি প্রাথমিকভাবে ৬০ মিটার চওড়া ও ২,০০০ মিটার লম্বা করে নির্মাণ করা সিধান্ত নেওয়া হয় এবং বিমানবন্দরটি থেকে ২০১১ সালের ডিসেম্বরে উড়ান শুরু করার কথা ছিল। যাইহোক, "এমএডিসি" বিমানবন্দরটি থেকে বৃহত্তর বিমানের পরিচালনার সক্ষম করার জন্য রানওয়ে দৈর্ঘ্য ৩,২০০ মিটার পর্যন্ত প্রসারিত করার সিদ্ধান্ত নিয়েছে। কিন্তু প্রকল্পের নির্মাণ শেষ করার সময়সীমা অতিক্রম করে। রানওয়ে দৈর্ঘ্য এখন দাঁড়িয়েছে ২,৫০০ মিটার।
বিমানবন্দরে একটি রানওয়ে রয়েছে। রানওয়েটি ২,৫০০ মিটার (৮,২০০ ফুট) দীর্ঘ। বিমানবন্দরের টার্মিনাল ভবনটি ২,৭৫০ বর্গ মিটার (২৯,৬০০ বর্গ ফুট) এলাকা নিয়ে গঠিত এবং প্রতিদিন ৫০০ জন যাত্রী পরিবহনের ক্ষমতা রয়েছে। বর্তমানে শিরডি বিমানবন্দরটি আন্তর্জাতিক উড়ানের আবতরণের জন্য ২,৫০০ মিটার (৮,২০০ ফুট) দৈর্ঘ্যের থেকে রানওয়েকে সম্প্রসারিত করে ৩,২০০ মিটার (১০,৫০০ ফুট) দৈর্ঘ্যের রানওয়েতে পরিণত করার কাজ চলছে। সম্পূর্ণ প্রকল্প হায়দ্রাবাদের ভাসিসা প্রজেক্ট দ্বারা পরিচালিত হয়- এমএডিসি (মহারাষ্ট্র বিমানবন্দর ডেভেলপমেন্ট কর্পোরেশন) অধীনে পরিচালিত।
মহারাষ্ট্রের শিরডি গ্রিনফিল্ড আন্তর্জাতিক বিমানবন্দর-এর নাম বদলে রাখা হবে শ্রী সাইবাবা আন্তর্জাতিক বিমানবন্দর। এ ব্যাপারে অসামরিক বিমান পরিবহন মন্ত্রকে প্রস্তাব পাঠানো হয়েছে।
মহারাষ্ট্রের মুখ্যমন্ত্রী দেবেন্দ্র ফড়নবীশের কার্যালয় থাকে জানায় " ২০১৭ সালের অক্টোবরে সাইবাবা সমাহিত হওয়ার ১০০ বছর পূর্তি হবে। তাঁর অসংখ্য ভক্তের কথা মাথায় রেখে চেষ্টা করা হচ্ছে, ওই বিমানবন্দরের কাজ যেন যত তাড়াতাড়ি সম্ভব শুরু করা চেষ্টা চলছে"। বিমানবন্দরটি ২০১৭ সালের অক্টোবর মাসে চালু হয়।
সাইবাবার সমাধিস্থল দর্শনে আসা ভক্তদের কথা মাথায় রেখে মহারাষ্ট্র এয়ারপোর্ট ডেভেলপমেন্ট অথরিটি এই বিমানবন্দরটি তৈরি করেছে।
জন গারফিল্ড

জন গারফিল্ড (ইংরেজি: John Garfield; জন্ম: ইয়াকব ইউলিয়াস গারফিঙ্কল, ৪ মার্চ ১৯১৩ - ২১ মে ১৯৫২) ছিলেন একজন মার্কিন অভিনেতা। তিনি মূলত পিতাশ্রেণীয়, বিদ্রোহী ও শ্রমিক শ্রেণীয় কাজ করে প্রসিদ্ধি অর্জন করেন। মহামন্দা সময়কালে নিউ ইয়র্কে দারিদ্রের মধ্যে বেড়ে ওঠা গারফিল্ড ১৯৩০-এর দশকের শুরুতে গ্রুপ থিয়েটারের সদস্য হন। ১৯৩৭ সালে তিনি হলিউডে আসেন এবং ওয়ার্নার ব্রসের সাথে চুক্তিবদ্ধ হওয়ার পর এই স্টুডিওর চলচ্চিত্রে অভিনয় করে তারকা খ্যাতি লাভ করেন। গারফিল্ড "ফোর ডটারস্‌" (১৯৩৮) চলচ্চিত্রের জন্য শ্রেষ্ঠ পার্শ্ব অভিনেতা বিভাগে এবং "বডি অ্যান্ড সোল" (১৯৪৭) চলচ্চিত্রের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
মার্কিন যুক্তরাষ্ট্রের কংগ্রেশনাল হাউজ কমিটি অন আন-আমেরিকান অ্যাক্টিভিটিজ (এইচইউএসি) তাকে কমিউনিস্ট হওয়ার অভিযোগ করলে তিনি তাদের অভিযোগ প্রত্যাখান করেন এবং "নাম বলা" থেকে বিরত থাকার কারণে তার চলচ্চিত্র কর্মজীবনে ইতি ঘটে। অনেকে ধারণা করেন এই ঘটনার চাপে তিনি মাত্র ৩৯ বছর বয়সে হার্ট অ্যাটাকে মারা যান। মার্লোন ব্র্যান্ডো, মন্টগামারি ক্লিফট ও জেমস ডিনের মত গারফিল্ডকে পদ্ধতিগত অভিনয়ের পূর্বসূরী হিসেবে বিবেচনা করা হয়।
গারফিল্ড ১৯১৩ সালের ৪ঠা মার্চ নিউ ইয়র্ক সিটির ম্যানহাটনের রিভিংটন স্ট্রিটে জন্মগ্রহণ করেন। তার জন্মনাম ইয়াকব ইউলিয়াস গারফিঙ্কল। তার পিতা দাভিদ গারফিঙ্কল ও মাতা হান্নাহ রুশ ইহুদি ছিলেন। গারফিল্ড ইড্ডিশ থিয়েটার জেলায় বেড়ে ওঠেন।
গারফিল্ড বেশ কয়েকটি চলচ্চিত্রে ব্যর্থ হওয়ার পর মাইকেল কার্টিজের "ফোর ডটারস্‌" (১৯৩৮) চলচ্চিত্রে কাজের সুযোগ পান। এই ছবিতে বিয়োগান্ত তরুণ সুরকার চরিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এই কাজের সফলতার পর ওয়ার্নার ব্রস. গারফিল্ডের সাথে তাদের চুক্তি নবায়ন করে এবং তাকে পার্শ্ব চরিত্রের পরিবর্তে তারকা হিসেবে কাজের সুযোগ দেয়। তারা "দে মেড মি আ ক্রিমিনাল" (১৯৩৯) ছবিতে শিরোনামের উপর তার নাম দেখা যায়। এই সময়ে তিনি "বি" শ্রেণির "ব্ল্যাকওয়েল্‌স আইল্যান্ড" ছবিতে অভিনয় করেন। ওয়ার্নার ব্রস. তাদের নতুন তারকাকে আর কোন স্বল্প-বাজেটের চলচ্চিত্রে কাজ করানোর পরিবর্তে "এ" শ্রেণির একটি চলচ্চিত্র নির্মাণের জন্য ১০০,০০০ মার্কিন ডলার যোগ করে এবং পরিচালক মাইকেল কার্টিজকে নতুন দৃশ্য পরিচালনার জন্য ডাকা হয়।
দ্বিতীয় বিশ্বযুদ্ধের পর গারফিল্ড কয়েকটি ব্যবসাসফল চলচ্চিত্রে অভিনয় করেন, তন্মধ্যে রয়েছে লানা টার্নারের বিপরীতে "দ্য পোস্টম্যান অলওয়েজ রিংস টুয়াইস" (১৯৪৬), জোন ক্রফোর্ডের বিপরীতে "হিউমারেস্ক" (১৯৪৬), অস্কার বিজয়ী চলচ্চিত্র "জেন্টলম্যান্‌স অ্যাগ্রিমেন্ট" (১৯৪৭)। শেষোক্ত চলচ্চিত্রে তিনি চরিত্রাভিনেতা হিসেবে কাজ করেন। ১৯৪৭ সালে তিনি "বডি অ্যান্ড সোল" (১৯৪৭) চলচ্চিত্রে শ্রেষ্ঠাংশে অভিনয় করেন এবং এই কাজের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
জিন্দারপুর ইউনিয়ন

জিন্দারপুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
ইউনিয়নের আয়তন ২৫.২৭ বর্গ কিলোমিটার
জিন্দারপুর ইউনিয়নের অর্থনীতি মূলত কৃষি নির্ভর।
পুনট ইউনিয়ন

পুনট ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
প্রাচীনকালে পুনট ইউনিয়নে জনপদ ছিলো রাজকীয়। কথিত আছে, পুনট ইউনিয়নে রাজা নন্দলাল নামে এক রাজা ছিলেন। এই রাজার নামে এখানে একটি পুকুর ও খনন করা হয়েছিল, যে পুকুরটি নাম ঐতিহাসিক নান্দাইল দিঘী।
পুনট ইউনিয়নের মোট আয়তন ৭৮০৩ একর। ইউনিয়নটিতে প্রায় ২৭৬৫৩ জন লোক বাস করে। এখানে রয়েছে মোট ৩৯টি গ্রাম। এছাড়া অন্যান্য প্রতিষ্ঠানের মধ্যে রয়েছে ৯টি প্রাথমিক বিদ্যালয়, ৩টি মাধ্যমিক বিদ্যালয়, ৫টি মাদ্রাসা, ২০টি মক্তব, ১১০টি মসজিদ, ১টি বাজার, ৯টি মন্দির, ৩টি ডাকঘর, ১টি সরকারি হাসপাতাল, ১টি পশু চিকিৎসা কেন্দ্র, ১টি কমিউনিটি হাসপাতাল, ১টি কৃত্রিম প্রজনন কেন্দ্র ও ১টি সাব রেজিষ্টার অফিস।
কালাই উপজেলা থেকে পুনট ইউনিয়ন পরিষদের দুরত্ব ৭ কিঃমিঃ।
১. পুনট ২. শান্তিনগর ৩. পাচগ্রাম
পুনট ইউনিয়নে গ্রামের সংখ্যা ৩৮ টি। সেগুলো হলো–
! ক্রম নং.!! গ্রামের নাম !! ক্রম নং.!! গ্রামের নাম
পুনট ইউনিয়নের অর্থনীতি মূলত কৃষি নির্ভর। ইউনিয়নে আমন জমির পরিমাণ ২৬০০ হেক্টর ও বোরো জমির পরিমাণ ২৬০০ হেক্টর।
আহম্মেদাবাদ ইউনিয়ন

আহম্মেদাবাদ ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
আহম্মেদাবাদ ইউনিয়নের অর্থনীতি মূলত কৃষি নির্ভর।
মোহনলাল (অভিনেতা)

মোহনলাল বিশ্বনাথন (২১শে মে ১৯৬০) হলেন একজন ভারতীয় অভিনেতা ও প্রযোজক। তিনি মূলত মালয়ালম চলচ্চিত্র শিল্পে কাজ করে থাকেন। চার দশকের বেশি সময় ধরে তার কর্মজীবনে তিনি তিন শতাধিক চলচ্চিত্রে অভিনয় করেছেন। মালায়ালাম চলচ্চিত্রের পাশাপাশি তিনি ভারতের আরও অন্যান্য অঞ্চলের চলচ্চিত্রেও কাজ করেছেন।
মোহনলাল পাঁচটি জাতীয় চলচ্চিত্র পুরস্কার অর্জন করেছেন, যার মধ্যে দুটি শ্রেষ্ঠ অভিনেতা বিভাগে, একটি বিশেষ জুরি মেনশন, অভিনয়ের জন্য একটি বিশেষ জুরি পুরস্কার, ও প্রযোজক হিসেবে একটি শ্রেষ্ঠ চলচ্চিত্র পুরস্কার। এছাড়া তিনি নয়টি কেরালা রাজ্য চলচ্চিত্র পুরস্কার ও দশটি ফিল্মফেয়ার পুরস্কার দক্ষিণসহ অসংখ্য পুরস্কার ও সম্মাননা অর্জন করেছেন। ভারতীয় চলচ্চিত্র শিল্পে তার অবদানের জন্য ২০০১ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পুরস্কারে ভূষিত করে। ২০০৯ সালে তিনি প্রথম এবং একমাত্র অভিনয়শিল্পী হিসেবে ভারতের সীমান্ত সেনাবাহিনীর সম্মানসূচক লেফটেন্যান্ট কর্নেল পদ লাভ করেন। তিনি ২০১০ সালে শ্রী শঙ্করাচার্য বিশ্ববিদ্যালয় ও ২০১৮ সালে কালিকুট বিশ্ববিদ্যালয় থেকে সম্মানসূচক ডক্টরেট লাভ করেন।
মোহনলাল বিশ্বনাথন ১৯৬০ সালের ২১শে মে কেরালা রাজ্যের পাটানামতিত্তা জেলার এলানথুর গ্রামে জন্মগ্রহণ করেন। তার পিতা বিশ্বনাথন নয়ার সাবেক কূসলী এবং কেরালা সরকারের আইন সচিব এবং মাতা সন্তকুমারী। তিনি তার পিতামাতার দুই সন্তানের মধ্যে কনিষ্ঠ। তার বড় ভাই প্যায়ারেলাল (২০০০ সালে সামরিক অভিযানে মারা যান)। মোহনলাল তার পৈতৃক নিবাস তিরুবনন্তপুরমে মুদাবনমুগলে বেড়ে ওঠেন। তিনি তিরুবনন্তপুরমের গভর্মেন্ট মডেল বয়েজ হাইয়ার সেকেন্ডারি স্কুলে পড়াশোনা করেন এবং পরে মহত্মা গান্ধী কলেজ থেকে বি.কম ডিগ্রি অর্জন করেন।
মোহনলাল ১৯৮৮ সালের ২৮শে এপ্রিল তামিল চলচ্চিত্র প্রযোজক কে. বালাজির কন্যা সুচিত্রার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন প্রণব ও বিস্ময়া মোহনলাল। প্রণব কয়েকটি চলচ্চিত্রে অভিনয় করেছেন, তার অভিষেক ঘটে মোহনলালের "অন্নমন" (২০০১) চলচ্চিত্রে। তিনি চেন্নাইয়ে বসবাস করেন, এবং প্রায়ই তার নিজ শহর তিরুবনন্তপুরম ও কোচিতে যাওয়া আসা করেন। কোচির তেবরায় তার একটি বাড়ি রয়েছে। উটি ও মহাবালিপুরমেও তার বাড়ি রয়েছে, ও আরবীয় র‍্যাঞ্চে একটি ভিলা, এবং দুবাইয়ের বুর্জ খলিফায় একটি ফ্ল্যাট রয়েছে। মোহনলাল ভাগ্য ও আধ্যাত্মিকতায় বিশ্বাস করেন। তিনি নিজেকে ধার্মিক ও আধ্যাত্মিক মননসম্পন্ন ব্যক্তি বলে উল্লেখ করেন।
কাঠি রোল

একটি কাঠি রোল (কখনও কখনও বানান kathi রোল; ) ভারতের কলকাতা থেকে উদ্ভূত একটি রাস্তার খাবার। মূল আকারে, এটি একটি পরোটাতে প্যাঁচানো পাতলা কাঠিযুক্ত কাবাব। যদিও এত বছরে কাঠি রোলের অনেকগুলি বৈকল্পিক বিবর্তন হয়েছে, যা এখন কাঠি রোলের নামে চলে আসছে। আজ, বেশিরভাগই ভারতীয় রুটিতে ঢোকানো যে কোন পুর দিয়ে মোড়ানো খাদ্যকে একটি কাঠি রোল বলা হয়। বাংলা ভাষায়, কাঠি শব্দটি প্রায় "স্টিক" এর অনুবাদ করে, যা মূলত কাঠি রোলটির কীভাবে উদ্ভব হয়েছিল তা বোঝায়। বাংলায় যদিও, সুখাদ্যটি কেবল রোল হিসাবে পরিচিত। কাঠি রোলসে সাধারণত ধনে পাতার চাটনি, ডিম এবং মুরগির মাংস থাকে কিন্তু উপাদানগুলি বিভিন্ন ধরনের পরিবর্তিত হতে পারে।
কাঠি রোলটি কলকাতায় নিজাম রেস্টুরেন্টে তার যাত্রা শুরু করেছে বলে বলা হয়, যেটি ১৯৩২ সালে প্রতিষ্ঠিত একটি জনপ্রিয় খাবার জায়গা। রোল ঠিক কি করে শুরু হয়েছিল, তার বিভিন্ন গল্প আছে, কিছু জনের কথায় যে ব্যস্তবাগিশ অফিসযাত্রীরা কিছু চটজলদি ও সাথে নেয়া যায় এমন খাবার চাইতেন, কেউ বলেন ব্রিটিশ বাবুরা কাবাব স্পর্শ করার জন্য খুব খুঁতখুঁতে ছিলেন। সম্ভাব্য মূল উৎপত্তি আরও ঘরোয়াভাবে, তবে যে কোনও ভাবে কেউ জিনিসগুলি রোল করার সিদ্ধান্ত নেয়। কয়েক দশক ধরে কাবাব পরিবেশনের পদ্ধতিতে নিজাম ফলত একচেটিয়া অধিকার ভোগ করেছিলেন, কিন্তু অবশেষে এটি কলকাতায় সাধারণ হয়ে ওঠে এবং পরবর্তীতে অন্যত্র ছড়িয়ে পড়ে।
নামটির কাঠি অংশ পরে এসেছিল। ভারতবর্ষের অন্য সকলের মতো, নিজামের কাবাবগুলিকে ব্যবহার করার জন্য লৌহ স্কিউয়ার ব্যবহার করত; এগুলি সারাজীবনের মত টেকসই ছিল। যাইহোক, নিজামের জনপ্রিয়তা বৃদ্ধির সঙ্গে, এই দীর্ঘ ভারী লোহা স্কিউয়ার সমস্যাযুক্ত হয়ে ওঠে; যতটা রক্ষণাবেক্ষণ করা সম্ভব তার থেকে বেশি প্রয়োজন হয়ে পড়ে। ১৯৬৪ সালে, নিজাম বাঁশের স্কিউয়ার ব্যবহার করা শুরু করেন, যা ওজনে হাল্কা এবং অনেক উপলব্ধ। এই স্কিউয়ারগুলি বাংলাতে কাটি বা স্টিক হিসাবে উল্লেখ করা হয়, এবং কাঠি কাবাব এবং কাঠি রোল নামটি শীঘ্রই চালু হয়ে যায়। অবশেষে নামটি ভিতরে যে কোন পুর সমেত প্যাঁচানো/রোল করা পরোটার সমার্থক হয়ে যায় (এমনকি যাতে কাঠি বা কাবাব কোনটাই সংযুক্ত নেই) যেমন এগ রোল বা আলু রোল, এবং পরবর্তীতে এমনকি নান বা রুমালির মতো অন্যান্য রুটিগুলির জন্য।
আজ, কাঠি রোল বেশ কয়েকটি বিবিধতার মধ্যে আসে। উদ্ভাবনগুলি দুইটি অংশে হয়েছে পুরে এবং মোড়ানোয়। পুরের প্রচলিত রূপ ডিমের, আলু, পনীর, মিশ্র সবজি এবং মুরগির বা পাঠার মাংসের টুকরো । আরো বিদেশী সংস্করণে বিভিন্ন উপাদান সংযোজন হয়েছে, বা থাই বা সেজোয়ানের মত অভিনব কারী থাকতে পারে। আগস্ট ২০১২ সালে, মার্কিন যুক্তরাষ্ট্রের ফাস্ট ফুড চেইন টাকো বেল ভারতে কাঠি রোলের একটি সংস্করণ প্রকাশ করে। "মেক্সিকান-অনুপ্রাণিত burrito" যেটি একটি কাঠি রোল এবং একটি Kathittoর একটি সমন্বয়।
সারা দেশে ভারতীয় রেস্টুরেন্টের মেনুতে কাঠি রোলগুলি ক্রমবর্ধমানভাবে দেখা হচ্ছে নিউইয়র্ক সিটিতে অবস্থিত কাঠি রোল কোম্পানি, পায়েল সাহা দ্বারা প্রতিষ্ঠিত এবং এটি কাঠি রোলস এর বিশিষ্ট্য, মার্কিন যুক্তরাষ্ট্রের প্রথম রেস্টুরেন্ট এবং প্রায়ই এটিকে মার্কিন যুক্তরাষ্ট্রে কাঠি রোলস এর ক্রমবর্ধমান জনপ্রিয়তার জন্য অনুঘটক হিসাবে উদ্ধৃত করা হয়। ২০১৪ সালের গ্রীষ্মকালে, একজন সিয়াটেল ব্যবসায় উদ্যোগী রোল ওকে প্লিস, নামক ট্রাকে একটি ভারতীয় রন্ধনপ্রণালী-ভিত্তিক খাদ্যের ব্যবসা শুরু করে, যা কাঠি রোল এবং অন্যান্য ভারতীয় রাস্তার খাবার সিয়াটেল, বেলভেউ এবং রেডমন্ড এলাকায় বিক্রি করে।
ইসলামি নববর্ষ

ইসলামিক নববর্ষ ( , "Raʿs as-Sanah আল-হিজরিয়াহ" ), যাকে হিজরি নববর্ষও বলা হয়, সেই দিনটি একটি নতুন চান্দ্র হিজরি বছরের সূচনা করে এবং যে দিনটিতে বছরের গণনা বৃদ্ধি করা হয়। ইসলামিক বছরের প্রথম দিনটি বেশিরভাগ মুসলমান মহররম মাসের প্রথম দিনে পালন করেন। ইসলামী যুগের যুগ (রেফারেন্স তারিখ) মুহাম্মদ এবং তাঁর অনুসারীদের মক্কা থেকে মদিনায় হিজরতের বছর হিসাবে নির্ধারিত হয়েছিল, যা হিজরত নামে পরিচিত, যা গ্রেগরিয়ান ক্যালেন্ডারে 622 খ্রিস্টাব্দের সমান। সকল ধর্মীয় কর্তব্য, যেমন নামাজ, রমজান মাসে রোজা, এবং তীর্থযাত্রা, এবং পবিত্র রাত্রি এবং উৎসব উদযাপনের মতো গুরুত্বপূর্ণ অনুষ্ঠানের তারিখগুলি ইসলামী ক্যালেন্ডার অনুসারে গণনা করা হয়। হিজরি নববর্ষ ২৪টি দেশে সরকারি ছুটির দিন হিসেবে পালন করা হয়। 
যদিও কিছু ইসলামী সংগঠন স্থানীয় চাঁদ দেখার মাধ্যমে নতুন মাস (এবং তাই নতুন বছর) নির্ধারণ করতে পছন্দ করে, বেশিরভাগ ইসলামী প্রতিষ্ঠান এবং দেশ, যার মধ্যে সৌদি আরবও রয়েছে, ইসলামী ক্যালেন্ডারের ভবিষ্যতের তারিখ নির্ধারণের জন্য জ্যোতির্বিদ্যার গণনা অনুসরণ করে। ট্যাবুলার ইসলামিক ক্যালেন্ডার গণনা করার জন্য বিভিন্ন স্কিমা রয়েছে (অর্থাৎ পর্যবেক্ষণের উপর ভিত্তি করে নয়), যার ফলে এই স্কিমা ব্যবহার করা দেশ এবং প্রকৃত চন্দ্র দেখা ব্যবহার করা দেশগুলির মধ্যে সাধারণত এক বা এমনকি দুই দিনের পার্থক্য দেখা যায়। উদাহরণস্বরূপ, সৌদি আরবে ব্যবহৃত "উম্মুল-কুরা" ক্যালেন্ডার সাম্প্রতিক বছরগুলিতে বেশ কয়েকবার সংস্কার করা হয়েছে। বর্তমান পরিকল্পনাটি ১৪২৩ হিজরিতে (১৫ মার্চ ২০০২) চালু করা হয়েছিল। 
ইসলামী ক্যালেন্ডারে একটি দিন সূর্যাস্তের সময় শুরু হয় বলে সংজ্ঞায়িত করা হয়। উদাহরণস্বরূপ, ১ মহররম ১৪৩২ সালকে নাগরিক ক্যালেন্ডারে (দেশের উপর নির্ভর করে) ৭ বা ৮ ডিসেম্বর ২০১০ সালের সাথে সম্পর্কিত বলে সংজ্ঞায়িত করা হয়েছিল। পর্যবেক্ষণ-ভিত্তিক ক্যালেন্ডারের ক্ষেত্রে, ৬ ডিসেম্বর সূর্যাস্তের সময় নতুন চাঁদ দেখার অর্থ হল ১ মহররম ৬ ডিসেম্বর সূর্যাস্তের মুহূর্ত থেকে ৭ ডিসেম্বর সূর্যাস্তের মুহূর্ত পর্যন্ত স্থায়ী হবে, যেখানে ৬ ডিসেম্বর নতুন চাঁদ দেখা যায়নি, সেখানে ১ মহররম ৭ ডিসেম্বর সূর্যাস্তের মুহূর্ত থেকে ৮ ডিসেম্বর সূর্যাস্তের মুহূর্ত পর্যন্ত স্থায়ী হবে। 
দ্বাদশ শিয়া মুসলিমরা বিশ্বাস করেন যে ইসলামিক নববর্ষ রবিউল আউয়াল মাসের প্রথম দিন, মহররমের পরিবর্তে, কারণ এই মাসে হিজরত সংঘটিত হয়েছিল। এর ফলে কিছু ঘটনা সংঘটিত হওয়ার বছরগুলির বর্ণনায় ভিন্নতা দেখা দিয়েছে, যেমন মহররমে সংঘটিত কারবালার যুদ্ধ, যা শিয়ারা বলে যে এটি ৬০ হিজরিতে সংঘটিত হয়েছিল, অন্যদিকে সুন্নিরা বলে যে এটি ৬১ হিজরিতে সংঘটিত হয়েছিল। 
যেহেতু গ্রেগরিয়ান ক্যালেন্ডার অনুসারে ইসলামী চান্দ্র বছর সৌর বছরের তুলনায় এগারো থেকে বারো দিন ছোট, তাই প্রতি বছর একই গ্রেগরিয়ান ক্যালেন্ডারের তারিখে ইসলামী নববর্ষ ঘটে না।
সৌদি আরবের উম্মুল-কুরা ক্যালেন্ডার অনুসারে, বর্তমান বছরের বাইরে নিম্নলিখিত তারিখগুলি গ্রেগরিয়ান ক্যালেন্ডারের তারিখগুলি ১ মুহররম (ইসলামী নতুন বছর) এর সাথে মিলবে বলে পূর্বাভাস দেওয়া হয়েছে:
বেবী জান

"বেবী জান" পবিত্র ঈদুল ফিতর উপলক্ষে আসন্ন মুক্তিপ্রাপ্ত ভারতীয় রোমান্টিক চলচ্চিত্র ভাইজান এলো রে এর একটি বাংলা গান। গানটি লিখেছেন এবং সঙ্গীত পরিচালনা করেছেন দোলন মৈনাক। গানটিতে দ্বৈতকণ্ঠে গেয়েছেন নাকাশ আজিজ এবং অন্তরা মিত্র। এছাড়াও গানের কথাগুলি সাজিয়েছেন দোলন মৈনাক। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার গানটিতে আদিল শেখ নির্দেশনা দিয়েছেন এবং রবি রঞ্জন সম্পাদনা করেছেন।
২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘণ্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।
রিচার্ড বেঞ্জামিন

রিচার্ড স্যামুয়েল বেঞ্জামিন (ইংরেজি: Richard Samuel Benjamin; জন্ম: ২২শে মে ১৯৩৮) হলেন একজন মার্কিন অভিনেতা ও চলচ্চিত্র পরিচালক। অভিনয়ে অবদানের জন্য তিনি একবার গোল্ডেন গ্লোব পুরস্কার অর্জন করেছেন।
নিউ ইয়র্ক সিটিতে জন্ম নেওয়া বেঞ্জামিন নর্থওয়েস্টার্ন বিশ্ববিদ্যালয়ে পড়াশুনা করেন এবং সেখানে পড়াকালীন তিনি বিভিন্ন মঞ্চনাটকে কাজ করেন। তার অভিনীত প্রথম টেলিভিশন ধারাবাহিক হল "হি অ্যান্ড শি" (১৯৬৭-৬৮)। তার অভিনীত উল্লেখযোগ্য চলচ্চিত্রগুলো হল "গুডবাই, কলম্বাস" (১৯৬৯), "ক্যাচ-টোয়েন্টি টু" (১৯৭০), "ওয়েস্টওয়ার্ল্ড" (১৯৭৩) ও "দ্য সানশাইন বয়েজ" (১৯৭৫)। শেষোক্ত চলচ্চিত্রের জন্য তিনি শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
কয়েকটি টেলিভিশন নাটক পরিচালনার পর ১৯৮২ সালে হাস্যরসাত্মক "মাই ফেভারিট ইয়ার" চলচ্চিত্র দিয়ে তার পরিচালনায় অভিষেক হয়। পরিচালক হিসেবে তার অন্যান্য উল্লেখযোগ্য চলচ্চিত্র হল "সিটি হিট" (১৯৮৪), "মেড ইন আমেরিকা" ও "দ্য মানি পিট" (১৯৮৬)।
রিচার্ড বেঞ্জামিন ১৯৩৮ সালের ২২শে মে নিউ ইয়র্ক সিটিতে জন্মগ্রহণ করেন। তার পিতা স্যামুয়েল রজার বেঞ্জামিন (১৯১০-১৯৯৭) ছিলেন একজন গার্মেন্টস কর্মী এবং মাতা চেলসি অ্যাঞ্জেলিনা বেঞ্জামিন (জন্ম: রবার্টস; ১৯১৩-১৯৫৯) ছিলেন একজন গৃহকর্মী। তারা দুজনেই ইহুদি ছিলেন। রিচার্ড হাই স্কুল অব পারফরমিং আর্টসে পড়াশুনা করেন এবং পরে নর্থওয়েস্টার্ন বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি মঞ্চনাটকের সাথে যুক্ত হন এবং নর্থওয়েস্টার্ন থিয়েটার স্কুলে পড়াশুনা করেন।
১৯৬১ সালের ২৬শে অক্টোবর তিনি অভিনেত্রী পলা প্রেন্টিসকে বিয়ে করেন। তাদের দুই সন্তান রস বেঞ্জামিন ও প্রেন্টিস বেঞ্জামিন দুজনেই অভিনয়শিল্পী। বেঞ্জামিন ও প্রেন্টিস একসাথে টেলিভিশন ধারাবাহিক "হি অ্যান্ড শি" (১৯৬৭-১৯৬৮), জোসেফ হেলার রচিত উপন্যাস অবলম্বনে নির্মিত ব্ল্যাক কমেডি যুদ্ধভিত্তিক "ক্যাচ-টোয়েন্টি টু" (১৯৭০) চলচ্চিত্র, অস্ট্রেলীয় চলচ্চিত্র "নো রুম টু রান" (১৯৭৬) এবং ভীতিপ্রদ "স্যাটারডে দ্য ফোরটিন" (১৯৮১) চলচ্চিত্রে অভিনয় করেন। ১৯৭৮ সালে তিনি "কোয়ার্ক" টেলিভিশন ধারাবাহিকে শ্রেষ্ঠাংশে অভিনয় করেন।
বেঞ্জামিন পরিচালিত প্রথম চলচ্চিত্র হাস্যরসাত্মক "মাই ফেভারিট ইয়ার" (১৯৮২) সমাদৃত হয়। এই চলচ্চিত্রে অভিনয়ের জন্য পিটার ওটুল শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। বেঞ্জামিন পরবর্তীতে আরও কয়েকটি হলিউড চলচ্চিত্র পরিচালনা করেন, যার বেশিরভাগই হাস্যরসাত্মক। তার পরিচালিত "সিটি হিট" (১৯৮৪)-এ অভিনয় করেন বার্ট রেলন্ডস ও ক্লিন্ট ইস্টউড এবং "দ্য মানি পিট" (১৯৮৬)-এ অভিনয় করেন টম হ্যাঙ্কস ও শেলি লং। ১৯৯০-এর দশকে তিনি "মারমেইডস" (১৯৯০) ও প্রণয়ধর্মী হাস্যরসাত্মক "মেড ইন আমেরিকা" (১৯৯৩) চলচ্চিত্র পরিচালনা করেন।
পেপে রেইনা

হোসে মানুয়েল "পেপ" রেইনা পায়েজ (; জন্ম: ৩১ আগস্ট ১৯৮২) হলেন একজন স্পেনীয় পেশাদার ফুটবলার, যিনি সিরি এ ক্লাব নাপোলি এবং স্পেন জাতীয় দলের হয়ে একজন গোলরক্ষক হিসেবে খেলেন।
তিনি হচ্ছেন বার্সেলোনা এবং আতলেতিকো মাদ্রিদের সাবেক গোলরক্ষক মিগেল রেইনার পুত্র। পেপে রেইনা বার্সেলোনার যুব পর্যায়ের হয়ে খেলার মাধ্যমে ফুটবল জগতে পদার্পণ করেন। তিনি ২০০০–০১ মৌসুমে বার্সেলোনার হয়ে লা লিগায় অভিষেক করেন। অতঃপর ২০০২ সালে তিনি লা লিফার অন্য এক ক্লাব ভিয়ারিয়ালে যোগদান করেন, যেখানে তিনি ২টি উয়েফা ইন্তেরততো কাপ শিরোপা জয়লাভ করেন। তিনি ভিয়ারিয়ালে ৩ মৌসুম অতিবাহিত করেন। অতঃপর ২০০৫ সালে, রেইনা প্রিমিয়ার লিগ ক্লাব লিভারপুলে যোগদান করেন এবং উয়েফা সুপার কাপে খেলার মাধ্যমে অভিষেক করেন, যেটি লিভারপুল জয়লাভ করে। তার খেলা দিয়ে তিনি ক্লাবটির গোলরক্ষকের জন্য প্রথম পছন্দে পরিণত হন এবং এফএ কমিউনিটি শিল্ড ও এফএ কাপে ক্লাবটির হয়ে মূল একাদশে নিয়মিত খেলেন। তিনি ২০০৬ সালে এফএ কাপের ফাইনালে পেনাল্টি শুট-আউটে ওয়েস্ট হ্যাম ইউনাইটেডের নেওয়া ৫টি পেনাল্টির ৪টি ঠেকিয়ে দেন। ২০০৭ সালে, তিনি লিভারপুলের হয়ে উয়েফা চ্যাম্পিয়ন্স লিগের ফাইনালে উঠেন, এর মাধ্যমে তিনি তার বাবার মতো সাফল্য অর্জন করেছিলেন, কিন্তু লিভারপুল এসি মিলানের কাছে হেরে যায়।
কেপা আরিসাবালাগা

কেপা আরিসাবালাগা রেভুয়েলতা (; ; জন্ম: ৩ অক্টোবর ১৯৯৪), সাধারণত কেপা নামে অধিক পরিচিত, হলেন একজন স্পেনীয় পেশাদার ফুটবলার, যিনি লা লিগার ক্লাব অ্যাথলেতিক বিলবাও এবং স্পেন জাতীয় দলের হয়ে একজন গোলরক্ষক হিসেবে খেলেন।
তিনি স্পেনীয় ক্লাব অ্যাথলেতিক বিলবাওয়ের একাডেমী হতে ফুটবল শিক্ষা সম্পন্ন করেছেন। তিনি বাস্কোনিয়ার হয়ে খেলার মাধ্যমে তার পেশাদার ক্যারিয়ার শুরু করেন। তিনি এসডি পনফেরাদিনা, রিয়াল ভায়াদোলিদের মতো ক্লাবে খেলেছেন।
২০১৭ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। এরপূর্বে তিনি স্পেনের বয়সভিত্তিক দলের হয়ে খেলেছেন। ২০১২ সালে, তিনি উয়েফা ইউরোপিয়ান অনূর্ধ্ব-১৯ চ্যাম্পিয়নশিপ জয়ী স্পেন দলের একজন সদস্য ছিলেন।
সেসার আসপিলিকুয়েতা

সেসার আসপিলিকুয়েতা তাঙ্কো (; জন্ম: ২৮ আগস্ট ১৯৮৯) হলেন একজন স্পেনীয় পেশাদার ফুটবলার, যিনি প্রিমিয়ার লিগ ক্লাব চেলসি এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ফুল-ব্যাক হলেও মাঝে মজাহে তিনি একজন সেন্ট্রাল ডিফেন্ডার হিসেবেও খেলে থাকেন।
তিনি ওসাসুনার যুব পর্যায়ের একজন ফুটবলার। তিনি ২০১০ সালে, ফরাসি ক্লাব মার্সেইয়ে যোগদানের পূর্বে প্রায় ৫ বছর যাবত ওসাসুনার হয়ে খেলেছেন। তিনি মার্সেইয়ের একজন খেলোয়াড় হিসেবে ৪টি শীর্ষ শিরোপা জয়াভ করতে সক্ষম হয়েছেন। অতঃপর ২০১২ সালের গ্রীষ্মে, তিনি প্রিমিয়ার লিগ ক্লাব চেলসিতে যোগদান করেন, যেখানে তিনি তার প্রথম মৌসুমেই উয়েফা ইউরোপা লিগ শিরোপা এবং ঘরোয়া ডাবল জয়লাভ করতে সক্ষম হন।
আসপিলিকুয়েতা স্পেনের বেশ কয়েকটি বয়সভিত্তিক দলের হয়ে খেলেছেন। তিনি স্পেন অনূর্ধ্ব-২১ দলের সদস্য থাকাকালীন ২টি উয়েফা ইউরোপিয়ান অনূর্ধ্ব-২১ চ্যাম্পিয়নশিপে অংশগ্রহণ করেছেন, যার মধ্যে ২০১১ সালে স্পেন উক্ত প্রতিযোগিতা জয়লাভ করতে সক্ষম হয়। তিনি স্পেনের বয়সভিত্তিক দলের হয়ে সর্বমোট ৫৫টি ম্যাচ খেলেছেন। অতঃপর ২০১৩ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় স্পেনের প্রতিনিধিত্ব করেছেন।
মার্সেই
চেলসি
স্পেন অনূর্ধ্ব-১৯
স্পেন অনূর্ধ্ব-২১
স্পেন
ব্যক্তিগত
নাচো মোনরেয়াল

ইগনাসিও "নাচো" মোনরেয়াল এরাসো (; জন্ম: ২৬ ফেব্রুয়ারি ১৯৮৬) হলেন একজন স্পেনীয় পেশাদার ফুটবলার, যিনি প্রিমিয়ার লিগ ক্লাব আর্সেনাল এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লেফট ব্যাক এবং সেন্টার ব্যাক উভয় স্থানেই খেলে থাকেন।
তিনি ২০০৫ সালে, ওসাসুনার হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি ওসাসুনার হয়ে পাঁচ মৌসুমে সর্বমোট ১৪৪টি ম্যাচ খেলেছেন। অতঃপর ২০১১ সালে, তিনি লা লিগার অন্য আরেক ক্লাব মালাগায় যোগদান করেন। এর ২ বছর পর, তিনি প্রিমিয়ার লিগ ক্লাব আর্সেনালে যোগদান করেন। আর্সেনালের সাথে তিনি ৩টি এফএ কাপ জয়লাভ করেন।
২০০৯ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৩ ফিফা কনফেডারেশন্স কাপ রানার-আপ স্পেন দলের একজন সদস্য ছিলেন।
তাজিন আহমেদ

তাজিন আহমেদ (জন্ম: ৩০ জুলাই ১৯৭৫ - মৃত্যু: ২২ মে ২০১৮) বাংলাদেশের একজন অভিনেত্রী এবং উপস্থাপক। তার অভিনীত প্রথম নাটক ‘শেষ দেখা শেষ নয়’ ১৯৯৬ সালে বাংলাদেশ টেলিভিশনে প্রচারিত হয়। নাটকের পাশাপাশি তিনি ১৯৯৭ সাল থেকে থিয়েটারে অভিনয় করেছেন।
তাজিন আহমেদের জন্ম ১৯৭৫ সালের ৩০ জুলাই নোয়াখালী জেলায়। তবে তিনি বেড়ে উঠেছিলেন পাবনা জেলায়। ঢাকার ইডেন কলেজ থেকে পড়াশোনা করেছেন তিনি। ১৯৯২ সালে তিনি এইচএসসিতে উত্তীর্ণ হন। ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে পড়াশোনা করেছেন তাজিন আহমেদ।
নাট্যাঙ্গনে কাজ করার পাশাপাশি বেশ কয়েক বছর সাংবাদিকতায় যুক্ত ছিলেন। ১৯৯৪ সালে তিনি দৈনিক ভোরের কাগজে যুক্ত হন। ১৯৯৭ সালে প্রথম আলোতে সাংবাদিকতা শুরু করেন ও ১৯৯৮ সালে “নিজস্ব প্রতিবেদক” হন। তিনি "আনন্দ ভুবন" পত্রিকায় কিছুদিন কলাম লেখক হিসেবে কাজ করেছেন। ২০০২ সালে তিনি জনসংযোগ কর্মকর্তা হিসেবে মার্কেন্টাইল ব্যাংক লিমিটেডে যোগ দেন।
দিলারা ডলি রচিত ও শেখ নিয়ামত আলী পরিচালিত 'শেষ দেখা শেষ নয়' নাটকে অভিনয়ের মধ্য দিয়ে তাজিন আহমেদের অভিনয়যাত্রা শুরু হয়েছিল। নাটকটি ১৯৯৬ সালে বিটিভিতে প্রচার হয়েছিল। এরপর তিনি অসংখ্য নাটক-টেলিছবিতে কাজ করেছেন। তাজিন আহমেদের অভিনয়ের শুরুটা হয় টিভি নাটক দিয়ে। ১৯৯৬ সালে বিটিভিতে প্রচার হওয়া ‘শেষ দেখা শেষ নয়’ নাটকের আগেও ১৯৯১ সালে বিটিভির ‘চেতনা’ নামের অনুষ্ঠানের মাধ্যমে উপস্থাপনা শুরু করেন তিনি। তার অভিনীত বিটিভি প্রচারিত ‘আঁধারে ধবল দৃপ্তি’ বেশ সাড়া জাগিয়েছিল। ১৯৯৭ সালে ‘থিয়েটার আরামবাগ’ দিয়ে মঞ্চনাটক শুরু করেন। এরপর ‘নাট্যজন’ থিয়েটারের হয়ে বেশ কিছু নাটকে অভিনয় করেন তিনি। পরবর্তী সময়ে আরণ্যক নাট্যদলের ‘ময়ূর সিংহাসন’ নাটকে অভিনয় করেছিলেন। এটি তার সর্বশেষ অভিনীত মঞ্চনাটক। তার সর্বশেষ অভিনীতি ধারাবাহিক নাটক ‘বিদেশি পাড়া’। হুমায়ূন আহমেদ পরিচালিত নাটক ‌‌‘নীলচুড়ি’তে অভিনয় প্রশংসিত হয়েছিলেন তাজিন আহমেদ। 
তাঁর অভিনীত নাটকগুলির মধ্যে রয়েছে:
অভিনয় ও উপস্থাপনার বাইরে লেখালেখির কাজও করেছেন। তাঁর লেখা অনেক নাটক টেলিভিশনে প্রচারিত হয়। তাজিনের লেখা ও পরিচালনায় তৈরি হয় ‘যাতক’ ও ‘যোগফল’ নামে দুটি নাটক। তার লেখা উল্লেখযোগ্য নাটকগুলো হচ্ছে ‘বৃদ্ধাশ্রম’, ‘অনুর একদিন’, ‘এক আকাশের তারা’, ‘হুম’, ‘সম্পর্ক’ ইত্যাদি।
১৯৯১ সালে বিটিভির ‘চেতনা’ নামের অনুষ্ঠানের মাধ্যমে উপস্থাপনা শুরু করেন। এনটিভিতে প্রচারিত ‌‘টিফিনের ফাঁকে’ অনুষ্ঠানে টানা ১০ বছর উপস্থাপনা করেছেন তিনি। একাত্তর টিভিতেও ‘একাত্তরের সকালে’ হাজির হয়েছেন তিনি।
তাজিন আহমেদ রাজনৈতিক সংগঠন 'বাংলাদেশ জাতীয়তাবাদী গণতান্ত্রিক আন্দোলন' (এনডিএম) যোগ দিয়েছিলেন। দলটির কেন্দ্রীয় কমিটির বিভাগীয় সম্পাদক (সাংস্কৃতিক) পদে দায়িত্ব পালন করেছেন তিনি। 
নাট্য পরিচালক এজাজ মুন্নাকে ভালোবেসে বিয়ে করেছিলেন। তবে তাদের সংসার টিকেনি। এরপরে তাজিন বিয়ে করেন ড্রামার রুমি রহমানকে।
২০১৮ সালের ২২ মে তাজিন আহমেদ হৃদরোগে আক্রান্ত হলে হাসপাতালে ভর্তি করা হয়। লাইফ সাপোর্টে থাকা অবস্থায় সেদিন বেলা ৪টা ২০ মিনিট নাগাদ কর্তব্যরত চিকিৎসক তাকে মৃত ঘোষণা করেন। পরের দিন জানাযা শেষে তাকে ঢাকার বনানী কবরস্থানে বাবা কামাল উদ্দিন আহমেদের কবরে পাশে সমাহিত করা হয়।
উমা (চলচ্চিত্র)

উমা ২০১৮ সালের একটি ভারতীয় বাংলা নাটকীয় চলচ্চিত্র, যা সৃজিত মুখোপাধ্যায় দ্বারা পরিচালিত ও এসভিএফ এন্টারটেইনমেন্টস ব্যানারের অধীনে তৈরী। যীশু সেনগুপ্ত, সারা সেনগুপ্ত, সায়ন্তিকা বন্দ্যোপাধ্যায়, অঞ্জন দত্ত, শ্রাবন্তী চট্টোপাধ্যায়,রুদ্রনীল ঘোষ, বাবুল সুপ্রিয় ও অনির্বাণ ভট্টাচার্য সহ আরো অনেকে অভিনয় করেছেন এই চলচ্চিত্রে। চলচ্চিত্রটি ২০১৮ সালের ১লা জুন দেশ-ব্যাপী মুক্তি পায়।
এই চলচ্চিত্রে, পরিবারের সাথে সুইজারল্যান্ডে বাস করা তথা টার্মিনাল রোগে আক্রান্ত একটি অল্প বয়স্ক মেয়ে, উমা (সারা সেনগুপ্ত), জীবন-মরণ নিয়ে লড়াই করছে। উমা কলকাতা শহরে বাঙালিদের সবচেয়ে বড়ো উৎসব, দুর্গা পুজো দেখতে চায়। তার বাবা, হিমাদ্রী সেন (যীশু সেনগুপ্ত) মেয়েকে কলকাতা নিয়ে যায় ও মেয়ের স্বপ্ন পূরণের জন্য একটি জাল দুর্গাপূজা প্রতিষ্ঠা করার চেষ্টা করে। উমার বাবা ও সারা পরিবার উমার স্বপ্ন পূরণের জন্য সংগ্রাম শুরু করে, এবং ব্রহ্মানন্দ বলে একজন পরিচালককে (অঞ্জন দত্ত) খুঁজে পায়। তার সিনেমা একের পর এক ফ্লপ হতে থাকা সেই পরিচালকটি এই ঘটনাকে একটি শেষ সুযোগ হিসেবে দেখে ও মৃত্যুকালীন অবস্থায় থাকা উমার স্বপ্নপূরণের দ্বারা, তার জীবনের সেরা কাজ বানানোর প্রক্রিয়া আরম্ভ করে। হিমাদ্রীর অনুরোধ স্বীকার করে নেওয়ার পরবর্তীতে ব্রহ্মানন্দ একটি মিথ্যা (নকল) ফিল্ম সেট গড়ে তুলতে লাগে। উমার স্বপ্ন সত্য করবার প্রক্রিয়াতে তারা অনেক সমস্যা সম্মুখীন হন।
উমা চলচ্চিত্রের গল্পটি, প্রকৃতপক্ষে কানাডায় অন্টারিওতে অবস্থিত সেন্ট জর্জ শহরে বসবাসরত ইভান লিভারসেজের জীবন মরণ সম্পর্কিত সত্য ঘটনাগুলির অবলম্বনে তৈরি।
পন্তনগর বিমানবন্দর

পন্তনগর বিমানবন্দর (আইএটিএ: পি জি এইচ, আইসিএও: ভিআইপিটি) ভারতীয় রাজ্য উত্তরাখণ্ডের উধম সিং নগর জেলার পন্তনগরে অবস্থিত একটি অন্তর্দেশীয় বিমানবন্দর। এটি ভারতের ভারতীয় বিমানবন্দর কর্তৃপক্ষ দ্বারা পরিচালিত হয়। বিমানবন্দরটি ব্যবহার করে দিল্লি থেকে উত্তরাখণ্ড রাজ্যের মধ্যে সবচেয়ে বেশি পর্যটক পরিবাহিত হয়। এটি দেরাদুন বিমানবন্দর]]য়ের পর উত্তরাখণ্ড রাজ্যের দ্বিতীয় ব্যস্ত বিমানবন্দর। এটি কুমায়া পাহাড়ের নিনিতাল (৬৫ কিমি), ভীমতাল (৫০ কিমি), রানিখেত ১১০ কিলোমিটার) এবং আলমোড়া (১২০ কিলোমিটার) ইত্যাদি পর্যটন স্থলগুলির এবং জিম কর্বেট জাতীয় উদ্যান (১২০ কিলোমিটার) -এর নিকটতম বিমানবন্দর। 
পন্তনগর বিমানবন্দরটি উত্তর ভারতয়ের উত্তরখণ্ড রাজ্যের পন্তনগর এলাকাতে অবস্থিত। এটি সমুদ্র সমতল থেকে ২৩৩ মিটার বা ৭৬৪ ফুট উচুতে অবস্থিত। বিমানবন্দরটি অবস্থান করছে ২৯.০১ ডিগ্রি উত্তর অক্ষাংশ থেকে ৭৯.২৮ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের দক্ষিণ-পূর্ব অংশে উত্তরখণ্ড- উত্তরপ্রদেশ রাজ্যের সীমান্ত এলাকাতে অবস্থিত।
বিমানবন্দরটি ২০০৯ সাল পর্যন্ত শুধু মাত্র ছোট বিমানের পরিচালনা করতে সক্ষম হয়েছিল। এর পর বিমানবন্দরের রানওয়ের দৈর্ঘ্য ৪৫০০ ফুট বৃদ্ধি করা হয় প্রায় ₹৭৫ কোটি টাকা ব্যয়ে বড় টাবারপোপ্রো বিমানের পরিচালনা কররা জন্য। 
দিল্লির ইন্দিরা গান্ধী আন্তর্জাতিক বিমানবন্দর ও পন্তনগর বিমানবন্দরের মধ্যে প্রতিদিনের নির্ধারিত উড়ান পরিচালনা করার জন্য ২০০৫ এবং ২০০৮ সালের মধ্যে জাগসন এয়ারলাইন্সেকে কিছু আর্থিক ছাড় দেওয়া হয় উত্তরাখণ্ড সরকার- এর পক্ষ থেকে। ২০০৮ সালে বিমানবন্দরের রানওয়ের দৈর্ঘ্য বৃদ্ধির সাথে সাথে বার্ষিক ভর্তুকি পুনর্নবীকরণ করা হয় নি। উত্তরাখণ্ড সরকার দিল্লি-পন্তনগর রুটে উড়ান পরিচালনা করতে ডেকান এভিয়েশনকে আমন্ত্রণ জানায়। কিংফিশার এয়ারলাইন্স, যা ডেকান এভিয়েশন অধিগ্রহণ করে নেয়। ওর পর পন্তনগর থেকে মৌসুমি ফ্লাইট (চার্টার ফ্লাইট) চালায়, কিন্তু কারণ খারাপ আবহাওয়া সারা বছর ধরে বিমানবন্দরটি থেকে উড়ান পরিচালনা করতে দেয়নি। কিংফিশার এয়ারলাইন্সের উড়ান পরিষেবা বন্ধ হওয়ার পরও বিমানবন্দর থেকে বাণিজ্যিক উড়ান পরিষেবা কিছু দিন ছিল। এখন পন্তনগর বিমানবন্দর থেকে দিল্লির ইন্দিরা গান্ধী আন্তর্জাতিক বিমানবন্দর রুটে ১ অক্টোবর ২০১৪ সাল থেকে দৈনিক অ্যালায়েন্স এয়ার বিমানসংস্থার উড়ান রয়েছে। 
আগস্ট ২০১৫ সালে, বিমানবন্দর উপদেষ্টা কমিটি বলেছিলেন যে বিমানবন্দর কার্গো হাব তৈরি করা হবে এবং রানওয়েটির দৈর্ঘ্য তার বর্তমান দৈর্ঘ্যের ১,৩৭২ মিটার থেকে ১,৮৬৫ মিটার পর্যন্ত বাড়ানো হবে।
গোরখপুর বিমানবন্দর

মহাযোগি গোরখনাথ বিমানবন্দর বা গোরখপুর বিমানবন্দর (আইএটিএ: জিওপি, আইসিএও: ভিইজিইজি) ভারতের উত্তরপ্রদেশ রাজ্যের গোরখপুরের একটি বিমানবন্দর।
ভারতীয় বিমানবাহিনীর এয়ার ফোর্স স্টেশনকে ভারতীয় বিমানবন্দর কর্তৃপক্ষ একটি সিভিল এনক্লেভ হিসেবে ব্যবহার করে। শহর থেকে বিমানবন্দরের দূরত্ব ৮ কিমি।
২০১৭ সালের জুন মাসে নতুন যাত্রী টার্মিনাল ভবন উদ্বোধন করেন উত্তর প্রদেশের মুখ্যমন্ত্রী যোগি আদিত্যনাথ এবং মহামান্য যোগী গোরখনাথের নামে বিমানবন্দর নামকরণ করা হয়। এটি ছিল প্রথম পর্যায়ের কাজ এবং পরবর্তী পর্যায়ে একটি কনভেয়ার বেল্ট সহ প্রসারিত করা হবে। বিমানবন্দরটি ০.৭১ একর এলাকা জুড়ে রয়েছে। 
এই বিমানবন্দর নভেম্বর থেকে ফেব্রুয়ারি পর্যন্ত প্রায়শই শীতকালে কার্যকরী করা যায় না।
গোরখপুর বিমানবন্দরটি লখনোউ, বারাণসী ও এলাহাবাদের পরে উত্তরপ্রদেশ রাজ্যের চতুর্থ ব্যবস্ততম বিমানবন্দর। বিমানবন্দরটি ২০১৭ সাল এপ্রিল মাস থেকে ২০১৮ সালের মার্চ মাস পর্যন্ত ১,০১,৮৬৮ জন যাত্রী পরিবহন করেছে। এই সময়ের মধ্যে বিমানবন্দর থেকে ১,৫০২ টি বিমান অবতরণ ও উড্ডয়ণ করেছে।
পন্তনগর বিমানবন্দরটি উত্তর ভারতয়ের উত্তরপ্রদেশ রাজ্যের গোরখপুর শহরে নিকটে অবস্থিত। এটি সমুদ্র সমতল থেকে ৬৯ মিটার বা ২৫৯ ফুট উচুতে অবস্থিত। বিমানবন্দরটি অবস্থান করছে ২৬.৪৪ ডিগ্রি উত্তর অক্ষাংশ থেকে ৮৩.২৬ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের উত্তর-পূর্ব অংশে উত্তরপ্রদেশ- নেপাল সীমান্ত এলাকাতে অবস্থিত।
মহাযোগি গোরখনাথ বিমানবন্দরটি একটি সামরিক বিমানবন্দর, "২৭ স্কোয়াড্রন আইএএফ" গোর্খপুরে অবস্থিত বিমানবন্দর থেকে কাজ করে। এই স্কোয়াড্রেনের নিয়মিত সামরিক মহড়া রয়েছে, অন্যথায় তারা সক্রিয়ভাবে উদ্ধার অভিযানে অংশ নেয়। গোর্খপুরে সামরিক বিমানবন্দরে অবস্থিত হেলিকপ্টার ইউনিট ১০৫ নং হেলিকপ্টার ইউনিট, আইএএফ হল ভারতের দ্বিতীয় বৃহত্তম হেলিকপ্টার ইউনিট।
গোরখনাথ বিমানবন্দরে একটি রানওয়ে রয়েছে যা ১১/২৯ মনোনীত এবং ৪৬ মিটার চওড়া ও ২,৭৪৩ মিটার দীর্ঘ (৯,০০০ ফুট × ১৫০ফুট) । নতুন টার্মিনাল একই সময়ে ১০০ জন যাত্রী ধারণ ক্ষমতা করতে পারে। এই বিমানবন্দর থেকে গোরখপুর ও দিল্লি রুটে দৈনিক উড়ান পরিষেবা পরিচালিত হয়। এছাড়া, ২০১২ সালের অক্টোবর মাসে স্পাইসজেট গোরখপুর থেকে দিল্লি ও কলকাতায় দৈনিক উড়ান পরিষেবা চালু করে, কিন্তু স্পাইসজেট ৩ ই অক্টোবর ২০১৭ সাল থেকে কলকাতার উড়ান পরিষেবা বন্ধ করে দেয়। সিভিল এভিয়েশন মন্ত্রী এবং প্রধানমন্ত্রীর দেওয়া বিবৃতি অনুযায়ী, অন্যান্য বিমানসংস্থা মুম্বাই থেকে গোর্খপুর ও অন্যান্য গন্তব্যে তাদের যাত্রা শুরু করবে।
সাউল নিগেস

সাউল নিগেস এসক্লাপেজ (; জন্ম: ২১ নভেম্বর ১৯৯৪), সংক্ষিপ্তভাবে সাউল নামে পরিচিত, হলেন একজন স্পেনীয় পেশাদার ফুটবলার, যিনি লা লিগা ক্লাব আতলেতিকো মাদ্রিদ এবং স্পেন জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আতলেতিকো মাদ্রিদ
স্পেন
ইয়াগো আসপাস

ইয়াগো আসপাস জুনকাল (; জন্ম: ১ আগস্ট ১৯৮৭) হলেন একজন স্পেনীয় পেশাদার ফুটবলার, যিনি লা লিগা ক্লাব সেলতা ভিগো এবং স্পেন জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি তার ক্যারিয়ারের অধিকাংশ সময় স্পেনীয় ক্লাব সেলতা ভিগোয় অতিবাহিত করেছেন। তিনি এই ক্লাবের হয়ে সর্বমোট ২৭৯টি ম্যাচ খেলেছেন এবং ১১৭টি গোল করেছেন। তিনি ২০১২ সালে, সেলতা বিগোর হয়ে খেলার মাধ্যমে লা লিগা অভিষেক করেন। অতঃপর তিনি ২ মৌসুমের জন্য় প্রিমিয়ার লিগ ক্লাব লিভারপুলে যোগদান করেন। ২০১৫ সালে পুনরায় সেলতা বিগোয় যোগদানের পূর্বে তিনি এক মৌসুমের জন্য লা লিগার অন্য আরেক ক্লাব সেভিয়ায় ধারে খেলেছেন।
২০১৬ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত স্পেনের হয়ে ৫-এর অধিক ম্যাচ খেলেছেন।
রদ্রিগো মরেনো মাচাদো

রদ্রিগো মরেনো মাচাদো (; জন্ম: ৬ মার্চ ১৯৯১; সাধারণত রদ্রিগো নামে অধিক পরিচিত) হলেন একজন স্পেনীয় পেশাদার ফুটবলার, যিনি লা লিগা ক্লাব ভালেনসিয়া এবং স্পেন জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
তিনি রিয়াল মাদ্রিদ সি-এর হয়ে খেলার মাধ্যমে তার পেশাদার ক্যারিয়ার শুরু করেন। ২০১০ সালে, তিনি বেনফিকার সাথে এক চুক্তি স্বাক্ষর করেন এই ক্লাবের হয়ে তিনি ৪টি শীর্ষ শিরোপা জয়লাভ করতে সক্ষম হন। তিনি বেনফিকার সাথে ২০১৩–১৪ মৌসুমে ট্রেবল জয়লাভ করেন।
যদিও রদ্রিগো ব্রাজিলে জন্মগ্রহণ করেছেন, তিনি স্পেন যুব পর্যায়ের হয়ে খেলেছেন। ২০১৩ সালে, তিনি স্পেন অনূর্ধ্ব-২১ দলের হয়ে উয়েফা ইউরোপিয়ান অনূর্ধ্ব-২১ চ্যাম্পিয়নশিপ জয়লাভ করেন। এর পরবর্তী বছর, তিনি স্পেন জাতীয় দল হতে ডাক পান।
বাথিন্ডা বিমানবন্দর

বাথিন্ডা বিমানবন্দর (আইএটিএ: বিউপ, আইসিএও: ভিআইবিটি) ভারতের পাঞ্জাব রাজ্যের বাথিন্ডা শহরে অবস্থিত একটি অন্তর্দেশীয় বিমানবন্দর। এটি শহরটির থেকে উত্তর-পশ্চিম দিকে ২০ কিলোমিটার (১২ মাইল) দূরে অবস্থিত। বিমানবন্দর ভিসায়ানা বিমান ঘাঁটি বা "ভিসায়ানা এয়ার ফোর্স স্টেশন" -এর একটি "সিভিল এনক্লেভ"। ২০১২ সালের ডিসেম্বরে বাথিন্ডা থেকে দিল্লি উদ্দেশ্যে উড্ডয়নের যাত্রা শুরু করে অ্যালায়েন্স এয়ার। বর্তমানে বিমান বন্দরটি থেকে দিল্লি ও জম্মু রুটে উড়ান চালু আছে।
২৫ নভেম্বর, ২০১৩ সালে পাঞ্জাবের ডেপুটি মুখ্যমন্ত্রী সুখী সিং বাদল ঘোষণা দিয়েছিলেন যে, ১১ ই ডিসেম্বরের মধ্যে বাথিন্ডা থেকে দিল্লিত রুটে এলায়েন্স এয়ার দ্বারা উড়ান চালু হবে। এয়ার ইন্ডিয়া এবং স্থানীয় কর্মকর্তাদের মধ্যে বৈঠক হওয়ার পর এক সপ্তাহের মধ্যেই ঘোষণা করা হয় যে, বাথিন্ডার জন্য বিমানের সুবিধার বিষয়ে। এর পর বিমানসংস্থা সপ্তাহে তিন দিন এটিআর ৭২-৬০০ বিমান দ্বারা উড়ান পরিষেবা শুরু করে। বিমানবন্দরের টার্মিনাল এবং দিল্লি রুটে উড়ান উদ্বোধন করার জন্য একটি অনুষ্ঠান অনুষ্ঠিত হয়। অনুষ্ঠানে রাজ্যের উপ মুখ্যমন্ত্রী; পুসাপতি আশোক গজপতি রাজু এবং বাথিন্ডার সংসদ হারিসমর্ত কুমার বাদল উপস্থিত ছিলেন। 
বাথিন্ডা বিমানবন্দর থেকে বাণিজ্যিক উড়ানগুলির জন্য ২৫ কোটি টাকা (৩.৮ মিলিয়ন মার্কিন ডলার) ব্যয়ে নির্মাত ১,২০০ বর্গমিটার (১৩,০০০ বর্গফুট) আয়োতনের টার্মিনাল রয়েছে। বিমানবন্দরের টার্মিনালের একটি অপেক্ষা এলাকায় একই সঙ্গে ১০০ জন যাত্রী ধারণ করার ক্ষমতা আছে এবং ৩০ জন যাত্রীর জন্য বসার ব্যবস্থা রয়েছে টার্মিনালে দুটি চেক-ইন কাউন্টার এবং একটি ভিআইপি লাউঞ্জ রয়েছে। 
এয়ারপোর্টের রানওয়েটি ১৩/৩১ নির্দেশে, ২,৮০৪ মিটার (৯,১৯৯ ফুট) দীর্ঘ। বিমানবন্দরে আড়ম্বরপূর্ণ আকারের এটিআর ৭২-৬০০ এর মত দুটি বিমান দাঁড়করানোর স্থান রয়েছে। 
ভিসায়ানা এয়ার ফোর্স স্টেশনটি একটি বেসামরিক এনক্লেভ হিসেবে কাজ করে। এয়ার ফোর্স এয়ার ট্রাফিক কন্ট্রোল এবং জরুরী পরিষেবা বিমানবন্দরে সরবরাহ করে। 
বিমানবন্দরটি বাথিন্ডা শহর থেকে ২০ কিলোমিটার (১২ মাইল) উত্তর-পশ্চিমে বিরাক কালান গ্রামের কাছে অবস্থিত। বিমানবন্দরে একই সঙ্গে ৪০ টি গাড়ির জন্য রাখার স্থান ও ব্যবস্থা রয়েছে। সবচেয়ে কাছের বাস স্টেশনটি বিমানবন্দর থেকে ২ কি.মি. (১.২ মাইল) দূরে অবস্থিত। পিআরটিসি দ্বারা সরাসরি বাস পরিষেবা রয়েছে নতুন যাত্রী টার্মিনাল শুরু হওয়ার দিন থেকেই; তবে পিআরটিসি চেয়ারম্যানের মৃত্যুর পর এই বাস পরিষেবা স্থগিত করা হয়।
চলতি হিসাব

চলতি হিসাব (, checking account, transaction account, ইত্যাদি) বলতে কোনও ব্যাংক অথবা আর্থিক প্রতিষ্ঠানে গচ্ছিত একটি জমা হিসাবকে বোঝায়। হিসাবটি এর মালিক চাহিবামাত্র লভ্য থাকে। হিসাবের মালিক ত্বরিত ও অহরহ অর্থ উত্তোলন বা জমাদানের জন্য হিসাবটি ব্যবহার করতে পারেন। হিসাবের মালিক দ্বারা নির্ধারিত অন্য ব্যক্তিও হিসাবটির সুবিধা নিতে পারেন। সুবিধাগুলি অনেক ধরনের হতে পারে, যেমন নগদ অর্থ উত্তোলন বা গচ্ছিতকরণ, ডেবিট কার্ড (বিকলন কার্ড) ব্যবহার, চেক বা টাকা উত্তোলনের নির্দেশপত্রের ব্যবহার, ইলেকট্রনিক হস্তান্তর এমনকি অধুনা ইন্টারনেটের মাধ্যমে অর্থ উত্তোলন বা গচ্ছিতকরণ। অর্থনীতির পরিভাষায় চলতি হিসাবে গচ্ছিত অর্থ “তরল তহবিল” এবং হিসাববিজ্ঞানের পরিভাষাতে “নগদ অর্থ” হিসেবে পরিগণিত হয়।
ব্যবসা প্রতিষ্ঠান এবং ব্যক্তি উভয়েই চলতি হিসাব খুলতে পারেন। দেশের অর্থনৈতিক পরিস্থিতি অনুযায়ী তারা চলতি হিসাব থেকে উচ্চ হারে সুদ আয় করতে পারেন কিংবা কোন সুদ না-ও আয় করতে পারেন।
চলতি হিসাবে গচ্ছিত অর্থের চেয়ে বেশি অর্থ উত্তোলন করলে হিসাবটি “ওভারড্রাফট” অবস্থাতে রূপান্তরিত হয়। যদি কোন হিসাবের মোট পরিমাণ ঋণাত্মক হয়, তাহলে ধরে নেয়া হয় যে হিসাবের মালিক ব্যাংক থেকে টাকা ঋণ করছেন, যা তাকে পরে সুদে আসলে পরিশোধ করতে হবে; একই সাথে তাকে একটি ওভারড্রাফট সেবার খরচও পরিশোধ করতে হয়।
বাংলাদেশ সাংস্কৃতিক মুক্তিজোট

বাংলাদেশ সাংস্কৃতিক মুক্তিজোট বাংলাদেশের একটি রাজনৈতিক দল। আবু লায়েস মুন্না হলেন সংগঠন প্রধান ও মোঃ শাহজামাল আমিরুল হলেন পরিচালনা বোর্ড প্রধান (সাধারণ সম্পাদক)। দলটির নির্বাচনী প্রতীক হচ্ছে “ছড়ি”।
২০০০ সালের ২৪ নভেম্বর বাংলাদেশ সাংস্কৃতিক মুক্তিজোট (মুক্তিজোট) আনুষ্ঠানিকভাবে যাত্রা শুরু করে। ৮ অক্টোবর ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।
বাংলাদেশ মুসলিম লীগ

বাংলাদেশ মুসলিম লীগ বাংলাদেশের একটি ডানপন্থী রাজনৈতিক দল যা ১৯০৬ সালে প্রতিষ্ঠিত নিখিল ভারত মুসলিম লীগের উত্তরসূরী। ১৯৭১ সালে বাংলাদেশের স্বাধীনতা যুদ্ধের পর বাংলাদেশ সরকার এই দলটির পূর্বসুরীদের নিষিদ্ধ করলেও ১৯৭৬ সালে সেগুলো আইনি বৈধতা পেয়েছিল। এরপর আবদুস সবুর খান সেগুলোর সমন্বয়ে বাংলাদেশে মুসলিম লীগকে গঠন করে দলের সভাপতি নির্বাচিত হন। বাংলাদেশ জাতীয়তাবাদী দলের সঙ্গে যোগ দেওয়ার পর এর একজন নেতা শাহ আজিজুর রহমান বাংলাদেশের প্রধানমন্ত্রী হন।
১৯০৬ সালে ব্রিটিশ ভারতের ঢাকায় নিখিল ভারত মুসলিম লীগ প্রতিষ্ঠিত হয়েছিল। মুঘলদের সমর্থন ও ভারতবর্ষের অন্যান্য গোষ্ঠীগুলোর বিরোধিতা না করে ভারতের মুসলমানদের রক্ষা করার লক্ষ্যে এই সংগঠনটি প্রতিষ্ঠিত হয়েছিল।
১৯৪৭ সালে ভারত বিভাজন ও পাকিস্তানের স্বাধীনতার পর, নিখিল ভারত মুসলিম লীগ ভেঙ্গে পাকিস্তান মুসলিম লীগ গড়ে ওঠে এবং পূর্ব পাকিস্তানে দলটি ক্ষমতায় আসে। দলটি ১৯৫৪ সালের নির্বাচনে প্রদেশটিতে যুক্তফ্রন্টের হাতে প্রাদেশিক আইনসভার নিয়ন্ত্রণ হারিয়ে ফেলে। ১৯৬০-এর দশকে পাকিস্তান মুসলিম লীগ তিনটি পৃথক দল কনভেনশন লীগ, কাউন্সিল লীগ ও কাইয়ুম লীগে বিভক্ত হয়ে পড়ে।
১৯৭১ সালে বাংলাদেশের স্বাধীনতার পর পূর্ব পাকিস্তান থেকে সদ্যগঠিত বাংলাদেশে দল তিনটিকে নিষিদ্ধ ঘোষণা করা হয়।
১৯৭৬ সালে রাষ্ট্রপতি আবু সাদাত মোহাম্মদ সায়েম জারিকৃত রাজনৈতিক দল নিয়ন্ত্রণ অধ্যাদেশের ফলে দল তিনটি বৈধতা অর্জন করে। এরপর উভয় দল একীভূত হয়ে ১৯৭৬ সালের ৮ আগস্টে একটি একক রাজনৈতিক দল হিসেবে গঠিত হয়। পরবর্তীতে এটি ২১ সেপ্টেম্বর ১৯৭৬ সালে নিবন্ধন লাভ করে।
১৯৭৮ সালে এটি দুটি ভাগে বিভক্ত হয়েছিল। আবদুস সবুর খান দলটির রক্ষণশীল অংশের এবং শাহ আজিজুর রহমান উদারপন্থী অংশের নেতৃত্ব দেন। পরবর্তীতে শাহ আজিজুর রহমান বাংলাদেশ জাতীয়তাবাদী দলে যোগ দেন। আবদুস সবুর খানের নেতৃত্বাধীন দলটি ১৯৭৯ সালের সাধারণ নির্বাচনে ২০ টি আসন জিতেছিল।
সবুর খানের মৃত্যুর পর বাংলাদেশ মুসলিম লীগ একাধিক ভাগে ভাগ হয়ে যায়। এর দুটি বিভক্ত অংশের নাম বাংলাদেশ মুসলিম লীগ ও বাংলাদেশ মুসলিম লীগ-বিএমএল, যেগুলো বর্তমানে বাংলাদেশ নির্বাচন কমিশনের অধীনে নিবন্ধিত।
বাংলাদেশ মুসলিম লীগের বর্তমান সভাপতি এডভোকেট মহসিন রেজা ও সাধারণ সম্পাদক কাজী আবুল খায়ের।
লর্ড ডিস্কোগ্রাফি

নিউজিল্যান্ডের সঙ্গীতশিল্পী এবং সঙ্গীত-রচয়িতা লর্ড (এলা ইয়েলচি-ও'কনর) এখন পর্যন্ত দুইটি স্টুডিও অ্যালবাম, তিনটি ইপি, আটটি একক এবং সাতটি মিউজিক ভিডিও প্রকাশ করেছেন। ১৩ বছর বয়সে ইনিভার্সাল মিউজিক গ্রুপের সাথে চুক্তিবদ্ধ হন এবং গান লেখা শুরু করেন। নভেম্বর ২০১২-তে ১৬ বছর বয়সে, তিনি সাউন্ড ক্লাউডের মাধ্যমে স্বপ্রকাশিত ইপি দ্য লাভ ক্লাব মুক্তি দেন। ২০১৩ সালের মার্চে এই ইপিটি বিক্রির জন্য ইউনিভার্সাল মিউজিক গ্রুপের মাধ্যমে প্রকাশিত হয়; ঐ ইপির একটি গান "রয়্যালস" ২০১৩ সালের শুরুর দিকে নিউজিল্যান্ডে হিট পায়। এর পরের বছর গানটি ইউএস বিলবোর্ড হট-১০০ সহ বিভিন্ন আন্তর্জাতিক চার্টে জায়গা করে নেয়। লর্ড হলেন ইউএস বিলবোর্ড হট-১০০ এ প্রথম স্থান দখলকারী নিউজিল্যান্ডের প্রথম সোলো শিল্পী।
২০১৩ সালে লর্ড তার প্রথম স্টুডিও অ্যালবাম "পিওর হিরোয়িন" মুক্তি দেন, যাতে "রয়্যালস"ও সংযুক্ত ছিল। নিউজিল্যান্ড ও অস্ট্রেলিয়ান চার্টে এটি প্রথম স্থান অধিকার করে এবং অনেকগুলো দেশে সার্টিফিকেশন অর্জন করে। ঐ অ্যালবামের দ্বিতীয় গান হিসেবে "টেনিস কোর্ট" প্রকাশিত হয়, যা নিউজিল্যান্ড সিঙ্গেলস চার্টে শীর্ষস্থান অর্জন করে। ঐ অ্যালবামের তৃতীয় একক "টিম" নিউজিল্যান্ড, কানাডা এবং যুক্তরাষ্ট্রে টপ টেন হিটের মর্যাদা লাভ করে। "নো বেটার" এবং "গ্লোরি অ্যান্ড গ্লোর" যথাক্রমে অ্যালবামের চতুর্থ ও পঞ্চম একক হিসেবে মুক্তি পায়।
২০১৪ সালের সেপ্টেম্বরে লর্ড সাউন্ডট্রাক অ্যালবাম থেকে মুল একক হিসেবে "দ্য হাঙ্গার গেম: মকিংজে-১" চলচচ্চিত্রের জন্য "ইয়েলো ফ্লিকার বিট" গানটি প্রকাশ করেন। ২০১৪ সালের জানুয়ারি পর্যন্ত লর্ড যুক্তরাষ্ট্রে ৬.৮ মিলিয়ন ট্র্যাক, এবং নভেম্বর ২০১৪ অনুযায়ী বিশ্বব্যপী ১৭ মিলিয়ন গান বিক্রি করেন।
এই গানগুলো একক বা প্রচারণামূলক একক নয় এবং এগুলো লর্ডের কোন অ্যালবামের অংশ নয়:
মুন্নার

মুন্নার দক্ষিণ-পশ্চিম ভারতের কেরালার ইদুক্কি জেলার একটি শহর ও পাহাড়ী অবস্থান। মুন্নার পশ্চিমাঘাট পর্বতমালার মাঝামাঝি সমুদ্র সমতল থেকে ১,৬০০ মিটার (৫,২০০ ফুট) উপরে অবস্থিত। [2] মুন্নারকে "দক্ষিণ ভারতের কাশ্মীর" বলা হয় এবং মধুচন্দ্রিমার জন্য এটি একটি প্রিয় গন্তব্য।
কল্যাণ আর্থার ওয়েলেসলি পরবর্তীতে ওয়েলিংটন এর ড্যুক হয়েছিলেন, তিনি ভ্যানিপেরিয়ার থেকে Bodinayakanur একটি ব্রিটিশ বিচ্ছিন্নতা নেতৃত্ব, তারপর হাই রেঞ্জ এবং কোয়ম্বাতোরে সমভূমিতে Travancore থেকে Tippu সুলতান এর পশ্চাদপসরণ কাটা বন্ধ, ব্রিটিশ মধ্যে প্রথম ইংরেজি ছিল বিন্যাস জড়িত তারিখ দ্বারা মিথ্যা বলে মনে হচ্ছে। ওয়েলসলেয়ের জন্য খুব তাড়াতাড়ি গল্পটি যদি এক ডজন বছর হয়, তবে জেনারেল মেইডোর সেনাবাহিনীর অন্য কিছু কর্মকর্তা হয়তো এই পার্থক্যটি পেয়েছিলেন। দুর্ভাগ্যবশত, যে অগ্রণী পর্বত ক্রসিং এর কোনো রেকর্ড শনাক্ত করা হয়েছে। 1816-17 সালে কর্ন ফ্রান্সিস সোয়াইন ওয়ার্ডের ছেলে লে। বেঞ্জামিন সোয়ান ওয়ার্ডের এই ভূখণ্ডের জরিপের রেকর্ডটি পাওয়া যায়, যার জন্য আমরা মাদ্রাজ ও দক্ষিণ ভারত এর প্রথম দিকের মতামতকে ঋণপত্রগুলিতে পাওয়া যায়।
মুন্নার নামটি "তিনটি নদী" বলে মনে করা হয়, [5] মুধিরাপুজা, নলথান্নি এবং কুণ্ডলী নদীগুলির সম্মানে এটির অবস্থান উল্লেখ করে। [6]
মুন্নার জিওগ্রাফিক কোঅর্ডিনেটস 10 ° 05'21 "এন 77 ° 03'35" ই। মুন্নার শহর দেবীকুলাম তালুকের কানন দেবান পাহাড়ের গ্রামে অবস্থিত এবং ইদুক্কি জেলার বৃহত্তম পঞ্চায়েত রয়েছে যা প্রায় 557 বর্গ কিলোমিটার (215 বর্গ মাইল) এলাকা জুড়ে অবস্থিত। [উল্লেখ করা]
২4 জানুয়ারি 1961 সালে মুন্নার গঠিত পঞ্চায়েতটি প্রশাসনিক সুবিধার জন্য ২1 টি ওয়ার্ডে বিভক্ত। কোয়েম্বাটোর জেলা উত্তরে, দক্ষিণে পল্লীবাসল, পূর্বে দেবীকুলাম ও ময়ূরপুর এবং পশ্চিমে মানকুলাম, কুট্টামপুঝ পঞ্চায়েত।